แนวทางการเสริมพลังอำนาจสำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคายเขต 2
Authors: ทรงคาสี รชฏ , สอนสุภี สิทธิชัย 
Published: January 2025

ภูมิหลังและวัตถุประสงค์: หลังจากการแพร่ระบาดโรคติดเชื้อไวรัสโคโรนา 2019 (COVID-19) สถาณการณ์ดังกล่าว ซึ่งทำให้ทุกคนต้องปรับเปลี่ยนวิถีชีวิตให้เข้ากับวิถีชีวิตใหม่หรือ (New Normal) การปรับเปลี่ยนรูปแบบการใช้ชีวิตให้มีความปลอดภัยทั้งต่อตัวผู้เรียน ครู และบุคลากรทางการศึกษา ให้เกิดความสุขในการปฏิบัติงาน แนวทางการเสริมพลังอำนาจ สำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคาย เขต 2 จะส่งผลให้เกิดการดำเนินงานของโรงเรียนบรรลุเป้าหมายอย่างมีคุณภาพและประสิทธิผล การวิจัยครั้งนี้วัตถุประสงค์เพื่อ 1) เพื่อศึกษาการเสริมพลังอำนาจสำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคาย เขต 2 2) เพื่อเสนอแนวทางการเสริมพลังอำนาจสำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคาย เขต 2
ระเบียบวิธีการวิจัย: โดยเป็นการวิจัยแบบพรรณนา กลุ่มตัวอย่างได้แก่ผู้บริหารและครู จำนวน 271 คน กำหนดขนาดตัวอย่างด้วยตารางแครซี่และมอร์แกน และใช้วิธีการสุ่มตัวอย่างแบบแบ่งชั้น ระยะที่ 1 เป็นการเก็บข้อมูลเชิงปริมาณ โดยใช้แบบสอมถามที่มีค่าความเชื่อมั่น 0.993 วิเคราะห์ข้อมูลสถิติ โดยใช้ ความถี่ ร้อยละ ค่าเฉลี่ย ส่วนเบี่ยงเบนมาตรฐาน และจัดอันดับความต้องการจำเป็น ระยะที่ 2 การเก็บข้อมูลเชิงคุณภาพ โดยใช้แบบสอบถามกึ่งโครงสร้าง และการสัมภาษณ์ผู้ทรงคุณวุฒิ จำนวน 5 คน วิเคราะห์ข้อมูลด้วยการวิเคราะห์เนื้อหาและนำเสนอโดยวิธีการพรรณนา
ผลการวิจัย: ผลการวิจัยพบว่า ผลการศึกษาสภาพปัจจุบัน สภาพที่พึงประสงค์ และความต้องการจำเป็นของ การเสริมพลังอำนาจสำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคายเขต 2 สภาพปัจจุบันของการเสริมพลังอำนาจสำหรับผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย เขต 2 ในภาพรวม โดยค่าเฉลี่ยระดับ อยู่ในระดับมาก ด้านที่มีค่าเฉลี่ยสูงสุด คือ การมีส่วนร่วมในการตัดสินใจ และด้านที่ต่ำสุด คือ ความก้าวหน้าทางวิชาชีพ สภาพที่พึงประสงค์ ของการเสริมพลังอำนาจสำหรับผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย เขต 2 โดยค่าเฉลี่ยระดับสภาพที่พึงประสงค์การเสริมพลังอำนาจอยู่ในระดับมากที่สุด ด้านที่มีค่าเฉลี่ยสูงสุด คือ การมีส่วนร่วมในการตัดสินใจ และด้านที่ต่ำสุด คือ ความก้าวหน้าทางวิชาชีพ ความต้องการจำเป็นของการเสริมพลังอำนาจสำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคาย เขต 2 ภาพรวมพบว่า ค่า PNI Modified อยู่ระหว่าง 0.287 ถึง 0.355 ด้านความต้องการที่พบว่ามีค่า PNI Modified สูงสุดมีความสำคัญลำดับที่ 1 คือ ความก้าวหน้าทางวิชาชีพ ลำดับที่ 2 คือ การสร้างทีมงาน ลำดับที่ 3 คือ การสร้างแรงจูงใจ ลำดับที่4 คือ การมอบอำนาจ และลำดับที่ 5 คือ การมีส่วนร่วมในการตัดสินใจ แนวทางการเสริมพลังอำนาจสำหรับผู้บริหารสถานศึกษาสังกัดสำนักงานเขตพื้นที่การศึกษาประถมศึกษาหนองคายเขต 2 มีแนวทางที่สำคัญดังนี้ ด้านความก้าวหน้าทางวิชาชีพ ควรส่งเสริมให้ครูมีแผนพัฒนาตนเองอย่างต่อเนื่องให้เกิดความก้าวหน้าในวิชาชีพครู ด้านการสร้างทีมงานควรสร้างทีมงานการทำงานร่วมกัน เพื่อสร้างความสัมพันธ์ที่ดีในทีมงาน ด้านการสร้างแรงจูงใจ ผู้บริหารสถานศึกษาควรส่งเสริม ให้กำลังใจ โดยการยกย่อง ชื่นชม ยินดี เมื่อประสบผลสำเร็จในการปฏิบัติงาน และ พิจารณาความดี ความชอบอย่างเป็นธรรม ด้านการมอบอำนาจ ผู้บริหารสถานศึกษาควรมอบอำนาจความรับผิดชอบในงานและให้อิสระในการปฏิบัติงานของครูและบุคลากร ด้านการมีส่วนร่วมในการตัดสินใจ ควรให้ครูมีส่วนร่วมในการวางแผนพัฒนาคุณภาพการศึกษา และร่วมรับผิดชอบผลการปฏิบัติงาน ให้ครูมีส่วนร่วมในการตัดสินแก้ไขปัญหาในถานศึกษาร่วมกัน
สรุปผล: ผลการศึกษาชี้ให้เห็นถึงแนวทางการเสริมพลังที่สำคัญสำหรับผู้บริหารสถานศึกษาในสำนักงานเขตพื้นที่การศึกษาประถมศึกษาหนองคาย เขต 2 ข้อเสนอแนะ ได้แก่ การส่งเสริมการพัฒนาวิชาชีพอย่างต่อเนื่อง การสร้างทีมงานที่มีประสิทธิภาพ การส่งเสริมและยอมรับความสำเร็จ การมอบหมายความรับผิดชอบและการให้อิสระ และการให้ครูมีส่วนร่วมในการวางแผนการศึกษาและการแก้ไขปัญหา